รัฐบาลไทย-ข่าวทำเนียบรัฐบาล-พม. กำชับทีม ONE HOME เร่งช่วยเหลือ 2 ครอบครัวด้อยโอกาสทางสังคม ที่ จ.นครปฐม และเพชรบูรณ์ พร้อมชื่นชมชายพิการสู้ชีวิตวัย 53 ปี ต้องเก็บของเก่าขายหาเงินเลี้ยงตนเอง ที่ จ.สงขลา
วันอังคารที่ 23 มกราคม 2561
พม. กําชับทีม ONE HOME เร่งช่วยเหลือ 2 ครอบครัวด้อยโอกาสทางสังคม ที่ จ.นครปฐม และเพชรบูรณ์ พร้อมชื่นชมชายพิการสู้ชีวิตวัย 53 ปี ต้องเก็บของเก่าขายหาเงินเลี้ยงตนเอง ที่ จ.สงขลา
พม. กําชับทีม ONE HOME เร่งช่วยเหลือ 2 ครอบครัวด้อยโอกาสทางสังคม ที่ จ.นครปฐม และเพชรบูรณ์ พร้อมชื่นชมชายพิการสู้ชีวิตวัย 53 ปี ต้องเก็บของเก่าขายหาเงินเลี้ยงตนเอง ที่ จ.สงขลา
วันนี้ (23 ม.ค. 61) เวลา 08.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นางสาวอุษณี กังวารจิตต์ หัวหน้าผู้ตรวจราชการกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 25/2561 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขและป้องกันปัญหาดังกล่าว โดยมีผู้บริหารและผู้แทนจากหน่วยงานที่เกี่ยวข้องเข้าร่วม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีเด็กชายวัย 9 ขวบ ป่วยพิการทางสมอง นอนป่วยติดเตียง ช่วยเหลือตัวเองไม่ได้ มีอาการชักเกร็งทุกวัน อาศัยอยู่กับแม่ที่ไม่ได้ประกอบอาชีพ เนื่องจากต้องอยู่ดูแลลูกชายอย่างใกล้ชิด มีเพียงผู้เป็นพ่อที่ทํางานรับจ้างทั่วไปเพื่อหารายได้จุนเจือครอบครัวเพียงคนเดียว อีกทั้งต้องรับภาระเลี้ยงดูลูกคนเล็กวัยกําลังเรียนอีก 1 คน ครอบครัวมีฐานะยากจน ทําให้รายได้ไม่เพียงพอค่าใช้จ่ายและค่ารักษาพยาบาล ที่จังหวัดนครปฐม และกรณีเด็กชายวัย 10 ขวบ เรียนชั้น ป.2 กําพร้าพ่อ-แม่ ต้องขาดเรียนบ่อยครั้ง เนื่องจากต้องรับภาระดูแลย่าแก่ชราวัย 75 ปี นอนป่วยติดเตียง ช่วยเหลือตัวเองไม่ได้ โดยป่วยหลายโรครุมเร้า ทั้งน้ําท่วมปอด ปอดเป็นหนอง และหัวใจเต้นเร็ว และอาที่พิการขาด้วน 1 ข้าง และป่วยเป็นวัณโรคกระดูก ซึ่งทั้ง 3 ชีวิต อาศัยในบ้านเช่าสภาพเก่าทรุดโทรมใกล้ผุพัง ครอบครัวมีฐานะยากจน ที่จังหวัดเพชรบูรณ์ นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.นครปฐม และ พมจ.เพชรบูรณ์ พร้อมทีม One Home เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก คนพิการ และผู้สูงอายุ พร้อมมอบสิ่งของเครื่องใช้ที่จําเป็น และอุปกรณ์ทางการศึกษา อีกทั้งประสานหน่วยงานที่เกี่ยวข้องช่วยเหลือดูแลในเรื่องการรักษาพยาบาลอาการป่วยของผู้ที่ป่วยทั้งหมดอย่างใกล้ชิด และการศึกษาของเด็กอย่างต่อเนื่องในระยะยาว รวมทั้ง การปรับปรุงสภาพที่อยู่อาศัยให้มีความมั่นคง แข็งแรง ถูกสุขลักษณะ และเหมาะสม นอกจากนี้ ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายอย่างเหมาะสม และเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
สําหรับกรณีชายพิการสู้ชีวิตวัย 53 ปี มีฐานะยากจน ถูกภรรยาและลูกทอดทิ้งไป ต้องออกตระเวนเก็บของเก่าขาย เพื่อหารายได้เลี้ยงดูตนเอง โดยอาศัยอยู่บ้านญาติที่มีสภาพเก่าทรุดโทรม ที่จังหวัดสงขลา นั้น ตนขอชื่นชมชายคนพิการดังกล่าว ที่มีความขยันหมั่นเพียร มีความมุมานะอดทน ถึงแม้มีอุปสรรคทางร่างกาย แต่ไม่ย่อท้อและไม่นํามาเป็นอุปสรรคในการดําเนินชีวิต นับว่าน่ายกย่องเป็นแบบอย่างที่ดีของคนพิการสู้ชีวิต ทั้งนี้ ได้กําชับให้พัฒนาสังคมและความมั่นคงของจังหวัดสงขลา (พมจ.สงขลา) พร้อมทีม One Home เร่งลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคม เพื่อให้การช่วยเหลือในเบื้องต้นตามภารกิจด้านคนพิการ พร้อมมอบสิ่งของเครื่องใช้ที่จําเป็น และเงินสงเคราะห์และฟื้นฟูสมรรถภาพคนพิการ รวมทั้งประสานหน่วยงานที่เกี่ยวข้องในพื้นที่ช่วยเหลือดูแล ในเรื่องการรักษาพยาบาลชายพิการดังกล่าวอย่างต่อเนื่อง และการปรับปรุงสภาพที่อยู่อาศัยให้มีความมั่นคง แข็งแรง ถูกสุขลักษณะ และเหมาะสมสําหรับคนพิการ พร้อมให้คําปรึกษาในเรื่องของกองทุนส่งเสริมและพัฒนาคุณภาพชีวิตคนพิการ เพื่อใช้เป็นทุนสําหรับการประกอบอาชีพสร้างรายได้ที่เพียงพอและมั่นคงในระยะยาวต่อไป